السلام عليكم ورحمة الله وبركاته بسم الله والحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل عقدة من لساني يفقهوا قولي
قال رسول الله صلى الله عليه وسلم ما اجتمع قوم في بيت من بيوت الله يتلون كتاب الله ويتدارسونه فيما بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده
وقال صلى الله عليه وسلم ما اجتمع قوم يذكرون الله الا ونادى مناد من السماء ان قوموا مغفورا لكم قد بدلت سيئاتكم حسنات وقال صلى الله عليه وسلم من سلك طريقا يلتمس فيه علما سهل الله له به طريقا الى الجنة. قال رسول الله صلى الله عليه وسلم اذا
مررتم برياض الجنة فارتعوا قيل وما رياض الجنة يا رسول الله؟ قال حلق الذكر فمجلس العلم ده روضة من رياض الجنة. مجلس تحفه الملائكة تتنزل السكينة. ربنا سبحانه وتعالى يذكرنا في الملأ الاعلى. يقول قوموا مغفورا لكم قد بدلت سيئاتكم حسنات
فاللهم لك الحمد ان ربنا سبحانه وتعالى بييسر لنا الطاعة دي. اللهم لك الحمد. ان شاء الله النهاردة وقفة مع حديس قصة اسلام سيدنا سلمان الفارسي اه قبل ما نبدأ
هنقول حديس كده بيعرفنا مكانة سيدنا سلمان عند النبي صلى الله عليه وسلم قال رسول الله صلى الله عليه وسلم سلمان منا اهل البيت سلمان منا اهل البيت وقال صلى الله عليه وسلم في
صحيح البخاري عن ابي هريرة رضي الله عنه قال كنا جلوسا عند النبي صلى الله عليه وسلم فانزلت عليه سورة الجمعة قول قول الله تعالى واخرين منهم لما يلحقوا بهم
واخرين منهم لما يلحقوا بهم قال قلت يعني ابو هريرة بيسأل النبي صلى الله عليه وسلم من هم يا رسول الله فلم يراجعه حتى سأل ثلاثا قال وفينا سلمان يعني سيدنا سلمان في المجلس
وفينا سلمان الفارسي وضع رسول الله صلى الله عليه وسلم يده على سلمان النبي عليه الصلاة والسلام حط ايده على كتف سيدنا سلمان ثم قال لو كان الايمان عند الثريا
لناله رجال او رجل من هؤلاء الثريا اللي هي ايه؟ مجموعة نجوم فالنبي عليه الصلاة والسلام اه لما نزلت الاية واخرين منهم لما يلحقوا بهم الصحابة يقولوا ايه هم مين دول
فحط ايده على كتف سيدنا سلمان وقال لو كان الايمان عند الثريا يعني مجموعة نجوم كده لو الايمان عند النجوم دي في رجال هتلحق الايمان ده هتوصل له لو كان الايمان عند الثريا
لناله رجال او رجل من هؤلاء ووضع يده على ايه على سلمان رضي الله عنه فالحديسين دول يعرفوك قد ايه مكانة سيدنا سلمى طب ايه قصة سيدنا سلمان كيف اسلم سلمان
هو اللي بيروي الحديس. بيحكي الحديس قصة اسلامه سيدنا عبدالله بن عباس. الحديس موجود في مسند الامام احمد عن عبدالله بن عباس رضي الله عنهما قال حدثني سلمان الفارسي حديثه من فيه من فيه يعني هو اللي حكى لي الكلام ده
قال كنت رجلا فارسيا من اهل اصفهان ده سلمان كان مش من جزيرة العرب كان من بلاد فارس من اهل اصبهان من اهل قرية منها يقال لها جي وكان ابي دهقان قريته
دهقان يعني هو ايه زي الرئيس الزعيم بتاع القرية وكنت احب خلق الله اليه يعني سيدنا سلمان اتولد في بيئة مرفهة ابوه هو الرئيس بتاع ايه قرية ولد في بلاد فارس
وابوه كان بيحبه جدا يعني كان مدلل وكنت احب خلق الله الي. فلم يزل به حبه اي حتى حبسني في بيته كما تحبس الجارية من كتر حبه لي من كتر ما ابوه بيحبه حبسه في البيت كما تحبس الجارية يعني الامة او الطفلة الصغيرة
قال كما تحبس الجارية واجهدت في المجوسية حتى كنت قطن النار الذي يوقدها. آآ المجوسية ان هو ايه؟ بيعبدوا ايه بيعبدوا النار فهو كان وظيفته ابوه ده كان الرئيس وكان مسئول عن ان النار تفضل ايه
تفضل مشتعل يعني هو ايه عارف الحق النار هتطفي بيحط لها بقى ايه الحطب وكده علشان طول ما النار دي مشتعلة هو كده ده في الاعتقاد بتاعهم ان ده ايه نزير ان الاله بتاعهم موجود والحفز موجود وكده. لكن لو النار طفت يبقى في مشكلة
وهما دايما بيولعوا النار محافزين عليها علشان تفضل مستمر الاشتعال ولما ولد النبي صلى الله عليه وسلم اطفأت نار المجوس طفت يومها يوم ولادة النبي صلى الله عليه وسلم قال وكنت احب خلق الله اليه فلم يزل به حبه اي حتى حبسني في بيته
كما تحبس الجارية واجهدت في المجوسية حتى كنت قطن النار يعني المسئول عن المحافظة على الشعلة الذي يوقدها لا يتركها تخبو ساعة قال وكانت لابي ضيعة عظيمة كان له عمل اه تجارة مسلا او له مسلا مزرعة
كانت لابي ضيعة عظيمة قال فشغل في بنيان له يوما فقال لي يا بني اني قد شغلت في بنيان هزا آآ هزا اليوم عن ضيعتي فاذهب فاطلعه. الضيعة هي يعني شيء يخشى عليه من الضياع. انت مسلا لك مسلا غنم فخايف ان هي تضيع اه محصول مسلا معين تجارة
معينة فهو ايه قال له انا مشغول ورغم ان سيدنا سلمان ما بيخرجش من البيت يعني ابوه محافظ عليه ان هو مرفه جدا وبيخاف عليه فحبسه في البيت على طول. فقال له عايزك تخرج ايه
تتابع الضيعة بتاعتي دي قال فازهب فاطلعه وامرني فيها ببعض ما يريد فخرجت اريد ضيعته فمررت بكنيسة من كنائس النصارى. سيدنا سليمان خرج مشي في الشوارع فسمع ايه اصوات فيبص لقى كنيسة
هو مش فاهم يعني مش عارف ايه الكنيسة قال فسمعت اصواتهم فيها وهم يصلون وكنت لا ادري ما امر الناس لحبس ابي اي في بيتي. يعني هو بالنسبة له الحياة ايه؟ البيت والشعلة
وابوه بس مقفول عليه فاول لما خرج لقى كنيسة وناس بتصلي هو مش فاهم اصلا قال وكنت لا ادري ما امر الناس لحبس ابي اياي في بيتي. فلما مررت بهم
وسمعت اصواتهم دخلت عليهم انظر ما يصنعون. سمع صوت كده فايه دخل سيدنا سلمان اه عنده فضول بيستكشف الناس دي بتعمل ايه؟ قال فلما رأيتهم اعجبني صلاتهم ورغبت في امرهم وقلت هذا والله خير من الدين الذي نحن عليه
فوالله ما تركتهم حتى غربت الشمس وتركت ضيعة ابي ولم اته فضل ايه قاعد بيتفرج عليهم النصارى وهم بيتعبدوا وبيصلوا ونسي الضيعة بتاعت ابوه وفضل قاعد طول النهار لحد المغرب
طبعا ابوي قالب الدنيا عليه اتأخر ما رجعش قال فقلت اعجبني صلاتهم ورغبت في امرهم. يعني قال والله ايه؟ هذا والله خير من الذي نحن عليه. يعني الدين ده احسن من ايه
من عبادة النار قال وتركت ضيعة ابي ولم آتها فقلت لهم اين اصل هذا الدين فين اصل الديانة بتاعتكم دي قالوا بالشام قال ثم رجعت الى ابي وقد بعث في طلبه وشغلته عن عمله كله
اتشغل ابوه اتشغل بغياب آآ سلمان قال فلما جئته قال اي بني اين كنت الم اكن عهدت اليك ما عهدت قال قلت يا ابتي مررت بناس يصلون في كنيسة لهم
فاعجبني ما رأيت من دينه فوالله ما زلت عندهم حتى غربت الشمس قال اي بني ليس في ذلك الدين خير. دينك ودين ابائك خير منه. قال قلت كلا والله انه خير من ديننا
قال فخافني فجعل في رجلي قيدا ثم حبسني في بيته قال وبعثت الى النصارى فقلت لهم اذا قدم عليكم ركب من الشام تجار من النصارى فاخبروني به بداية القصة سيدنا سلمان بيحكي قصته وهو في اصبهان في بلاد فارس
وكان على المجوسية واول فائدة هنا ان احيانا الانسان بيبقى فاهم ان انا اتولدت لقيت نفسي مسلم واحد اتولد لقى نفسه على النصرانيين واحد اتولد لقى الناس اللي حواليه كلها
اه بتعبد النار تعبد البقر فهل الانسان بيفضل طول حياته آآ مفعول به يعني بيفضل طول حياته ان هو اه نتيجة المؤثرات الخارجية ما لوش تفكير ما يبحسش عن الحق
هل البيئة لها تأثير على الانسان لدرجة ان هو ما يوصلش لطريق ربنا سبحانه وتعالى هل انا مطالب ان انا ابحث عن الدين؟ مطالب ان انا ابحث عن الحقيقة يعني تخيل قصة سيدنا سلمان في شباب كتير اتولدوا في نفس الزروف
قصة سيدنا سليمان غريبة يعني انت لما تشوف بداية القصة سيدنا سلمان كان في بيئة مرفهة جدا يعني هو شاب مش عادي. ابوه هو اه سيد القوم رئيس القبيلة وهو يعني عارف المسؤول الديني في المنطقة هو اللي بيحافظ على الشعلة. فهو اتولد في بيت مش اي بيت
يعني ما اتولدش في بيئة آآ مسلمة. ما اتولدش في بيئة موحدة. لا. هو اتولد لقى ابوه بيعمل ايه؟ بيعبد النار لقى كل اللي حواليه بيعبدوا النار عالمجوسية فهل الانسان اللي اتولد في وسط الزروف دي
ممكن يوصل الاسلام؟ هل ان انا وصلت ان انا اتولدت في بيئة كلها بعيد. واحد يقول لك اصل انت مش متخيل البيئة اللي حواليا عاملة ازاي البيت ضدي وما فيش صحبة وما فيش شيوخ وما فيش علم اتعلم فين واروح لمين انا حاسس ان انا تايه مش عارف اوصل
هل ده عزر هل تعوز؟ لما تسمع قصة سيدنا سلمان تحس ان احنا فعلا محتاجين نتعلم الدرس ده اه سلمان الباحث عن الحق الباحس عن الطريق من اول يوم خرج سيدنا سلمان
من بيته يبحث عن الضيعة ضيعة ابيه وهو ماشي فقابل كنيسة بداية بداية وصول الانسان لطريق الهداية هو البحث والتساؤل. عارف انت بتسأل انا مين اللي خلقني كده؟ انا موجود هنا بعمل ايه؟ اتخلقت هنا
هدف ايه؟ وظيفتي ايه صح؟ عارف انت زي واحد خرج من آآ من البيت عنده لقى فيه هدية قدام البيت واحدة جايبة له هدية ماشي فهو قعد يبص كده كارت وهدية حلوة ومش عارف ايه وبتاع
فراح الجامعة ومش عارف هو محتار بايه مين اللي جاب لي هدية فخرج وهو خارج من الجامعة فلقى على العربية بتاعته ايه بوكيه ورد فحس ان الموضوع كبير هو كل تفكيره ايه اللي شاغل تفكيره
مين اللي جاب الهدية دي؟ ايه اللي جابها؟ تساؤل فبيبحث بيبحس هتلاقيه وهو ماشي بقى في الجامعة قاعد ايه يلاقي واحدة بتبص اه هي دي هو مشغول مشغول. التساؤلات دي التساؤلات دي بتوصل الانسان. ان انا بسأل نفسي انا هدفي هنا ايه؟ في واحد هو اصلا مش عايز يفكر. هو عايش بياكل
كل ويشرب وحياته متسستمة ان هو ياكل ويشرب ويلعب بلايستيشن وينام ويتفرج على التليفزيون ويقضي وقت لطيف ويخرج مع صحابه بس كده. مش شاغل وانا دوري ايه يعني هل انا اتخلقت عشان اكل واشرب بس
وانام واتجوز واخلف واشتغل واجيب فلوس بس كده ما فيش غاية ما فيش هدف. فبداية سيدنا سلمان لقى فيه اصوات غريبة كده فقال اما ادخل اشوف الناس دي بتعمل ايه. فلقاهم بيتعبدوا بيصلوا
فحجبوا الموضوع حس ان دي حاجة حلوة. قال الدين ده احسن من الدين بتاعنا فرجع بكل الفطرة سليمة فرجع بيقول لابوه ايه؟ قال له ده انا شفت النهاردة ناس الدين بتاعهم احسن من الدين بتاعنا. ابوه خاف
تفاجئ عارف انت واحد كان آآ بعيد وبعدين لما بدأ يحضر دروس ويروح المسجد وبعدين رجع ابوه بص على الولا رايح من الدرس وبيحفز قرآن وبدأ يصلي في المسجد وماشي مع شيوخ
يقول الواد ده يخاف عليه الواد هيضيع فابوه خاف ابو سيدنا سليمان خاف قال فخافني فجعل في رجلي قيدا ثم حبسني في بيتي. قال له لا بقول لك ايه دينك ودين ابائك احسن من الدين ده
ليس في هذا الدين خير. قال له الدين بتاعهم ده وحش دول اه متشددين لا انت خليك هنا في البيت فخاف عليه فراح ربطه في البيت حبسه واحد تاني ده اول ابتلاء لسيدنا سلمان اتحط فيه. اول اختبار
اول اختبار وكل انسان مننا بيتعرض للابتلاء ده. اول لما بيقرر ان هو يسلك طريق ربنا سبحانه وتعالى لازم يتحط في اختبار صدق قال تعالى الف لام ميم احسب الناس ان يتركوا ان يقولوا امنا وهم لا يفتنون
انت فاكر ان انت كده هتدعي الايمان ومش هتختبر قال تعالى ولقد فتنا الذين من قبلهم فلا يعلمن الله الذين ايه صدقوا وليعلمن الكاذبين. ماشي؟ فهنا في امتحان في اول اختبار سيدنا سليمان اتحط فيه اختبار ايه
ابوه البيت جاب سلسلة وراح رابط رجله وقال له انت مش هتخرج حبس واحد تاني مننا يقول لك والله بص انا حاولت ان انا احضر درس حاولت ان انا اصلي الفجر في المسجد وابويا مش راضي وزعق لي وكده فخلاص انا حاولت ان انا اه اه البس خمار واتحجب وحاولت ان انا البس النقاب
اهلي مش موافقين انا والله حاولت بس ايه اهلي رافضين تبع اول عقبة بيترك الطريق ما عندوش اصرار. سيدنا سلمان هو مركز هو عازم هو عايز يوصل للهدف مجرد ما حس ان في طريق للهداية ان في دين حق غير الدين اللي هو عليه وعايز يوصل له
فسأل سأل الناس قال لهم اول لما تيجي قافلة من الشام تجار عرفوني انا بس هعرف اهرب اه انا بس عايزك تتخيل القرار اللي سيدنا سلمان بياخده ده قرار ايه
يعني هو قرر ان هو يعمل ايه دلوقتي؟ سيب كل حاجة نشوف كل حاجة فعلا الحديس احنا ممكن نقوله كده بسرعة ونحكي قصة وخلاص لكن بس انا عايزك تتخيل كم التضحية اللي هو فكر ان هو يعملها
يعني انا عشان اوصل لربنا ممكن اضحي باي حاجة يسيب بيته هيسيب الحياة المرفهة اللي هو عايشها هيسيب آآ مكانته ان هو هو ابن رئيس القبيلة فلما يكبر هيبقى هو ايه
اه هيبقى رئيس قبيل هيسيب كل ده؟ هيسيب الحياة المرفهة دي ويروح فين فقال لهم اول لما تيجي القافلة اول لما تيجي قافلة من الشام عرفوني وانا ايه هعرف اهرب
قال فخافني فجعل في رجلي قيدا ثم حبسني في بيته قال وبعثت الى النصارى فقلت لهم اذا قدم عليكم ركب من الشام تجار من النصارى فاخبروني بهم. قال فقدم عليهم ركب من الشام
تجار من النصارى قال وقلت لهم اذا قضوا حوائجهم وارادوا الرجع الى بلادهم فاذنوني به اول لما يخلصوا التجارة بتاعتهم ويجوا راجعين الشام عرفوني قال فلما ارادوا الرجعة الى بلادهم اخبروني بهم فالقيت الحديد من رجلي كسر القيود
ثم خرجت معهم حتى قدمت الشاة فلما قدمتها هو انت بتحس ان هو خد القرار ده كده ايه يعني عادي يعني يعني سبت البيت وسبت كل حاجة وخرجت كده ورحت معهم. ليه
عشان اوصل للدين. قال فلما قدمتها قلت من افضل من افضل اهل هذا الدين؟ اللهم صيبا نافعا اللهم صيبا نافعا. يا رب اهدينا يا رب وتب علينا. قال سلمان ثم خرجت معهم حتى قدمت الشام
فلما قدمتها قلت من افضل اهل هذا الدين قالوا الاسقف في الكنيسة. الاسقف في الكنيسة. قال فجئته فقلت اني قد رغبت في هذا الدين واحببت ان اكون معك. هنا سيدنا سلمان
اول لما راح بلاد الشام سأل سؤال قال لهم يا جماعة انا عايز ايه انا عايز احسن واحد في الدين بتاعكم عايز اسأل عن اكبر واحد افضل اهل هذا الدين
سؤال واضح انا عايز اتعلم الدين عند احسن واحد قال من افضل اهل هذا الدين؟ قالوا له ايه الاسقف واللي في الكنيسة ده الراجل القسيس اللي هناك ده هو ده ايه
ده احسن واحد فينا زي الشيخ سعيد الكملي بيحكي ربنا يحفظه بيحكي آآ في درس في المغرب اتنين شباب كده كان واحد لسه بادئ يحضر دروس فجاب واحد صاحبه معه ملوش بقى في قصة الدروس والكلام ده خالص
فالمهم قعدوا فحضروا درس شيخ كبير كده فعجبه الدرس صاحبه التاني ده فبيقول له يعني مين الشيخ ده وكده قال له وعايز يوصل له ان الشيخ ده يعني جامد يعني
قال له الشيخ ده ده ميسي بتاع الشيوخ قال له قال له عارف ميسي ده ميسي بتاع الشيوخ عايز يقول له ان الشيخ ده يعني ايه جامد يعني قال فقلت من افضل اهل هذا الدين
قالوا الراجل ايه؟ الاسقف واللي في الكنيسة ده. قال فجئته فقلت اني قد رغبت في هذا الدين. واحببت ان اكون معك. واخدمك في كنيستك. واتعلم منك واصلي معك ايه اخدمك
قال له بس عايز اخدمك علشان اتعلم منك الدين تخيل سيدنا سلمان المرفه اللي كان عايش في بيئة اه اه مدلل فيها بيقول له انا عايز ايه؟ عشان اتعلم الدين هشتغل عندك هنا في الكنيسة
قال قال فادخل فدخلت معه قال فكان رجل سوء اول واحد رجل دين قبله في حياته طلع ايه نصاب تخيل تخيل الصدمة يعني واحد مسافر من اصبهان بلاد فارس للشام
عشان ايه؟ عشان الدين عشان ادخل بقى في المسيحية واقرب لربنا مين احسن واحد هنا يا جماعة قالوا له الراجل ده فراح الكنيسة راح للراجل فطلع ايه طلع للصوت ممكن واحد يتصدم
يقول لك ادي يا عم بتوع الدين وادي الشيوخ يعني واحد قرر ان هو يلتزم ماشي؟ بعدين بدأ يتدين وكده ويحضر دروس فبدأ يحتك بالناس اللي هم المتدينين فالمتدينين دول بني ادمين بشر عندهم حاجات كويسة وعندهم حاجات وحشة
قابل مسلا واحد ملتحي مسلا ايه رخم مسلا او او لسانه طويل او عصبي او تعاملاته المالية مسلا مش كويسة بني ادم بني ادم عادي بيصيب ويخطئ فايه اللي بيحصل له
بيسقط الدين تماما. يعني في فرق بين ان انا اقول ان الشخص ده والله فيه مميزات كزا وفيه عيوب كزا غير ان انا اقول ايه ادي يا عم الدين وادي الشيوخ وادي المتدينين واقوم لافف ايه؟ لا ده بيتلكك اصلا ده بيتلكك يعني سيدنا سلمان اول واحد
اول رجل دين يقابله طلع نصاب كان بيعمل ايه؟ قال فكان رجل سوء يأمرهم بالصدقة. يقول لهم يا جماعة تصدقوا والفقراء محتاجين وآآ لازم آآ بعض الفقراء والصدقة دي بتطهركم. ماشي؟ قال ويرغبهم فيه. فاذا جمعوا اليه منها يعني جمعوا
اسمعوا بقى الصدقات اشياء اجتنزها للنفس ياخد الفلوس والصدقة ويجمعها ياخدها لنفسه. ولم يعطه المساكين حتى جمع سبع قلال من ذهب وورق عارف الانقلاب هي الجرة الكبيرة عمل كده سبعة كده براميل آآ دهب وفضة
من صدقات الناس قال قال وابغضته بغضا شديدا لما رأيته يصنع ثم مات فاجتمعت اليه النصارى ليدفنوه. النصارى بقى جايين ما يعرفوش حاجة ده الراجل البركة بتاعتنا وجايين عشان يدفنوا القسيس. فقال لهم بركة ايه؟ ده ده نصاب
ده راجل نصاب قال فقلت فقلت لهم ان هزا كان رجل سوء يأمركم بالصدقة ويرغبكم فيها فاذا جئتموه بها اكتنزها لنفسه ولم يعطي المساكين منها شيئا. قالوا وما علمك بذلك
قال قلت انا ادلكم على كنزه. قالوا فدلنا عليه قال فاريتهم موضعا موضعه. قال فاستخرجوا منه سبع قلال مملوءة ذهبا وفضة ووارقا قال فلما رأوها قالوا والله لا ندفنه ابدا. راحوا ماسكينه طالبينه
فصلبوه ثم رجموه بالحجارة ثم جاءوا برجل اخر فجعلوه بمكان هنا دي وقفة يعني انت محتاج تقف وقفة مع اصرار سيدنا سلمان اصرار سيدنا سلمان على الوصول للحق. ان ان احيانا فعلا واحد مننا بيحاول مرة
وبعدين ايه مع اول ابتلاء ما بيكملش جربت وما ما نفعش فلف ورجع سيدنا سلمان كان مصر على حق احنا عايزين نبقى كده عايزين ان احنا لما نتحط في اختبار لما نتحط في امتحان ان انا ابقى مركز ان انا عايز اوصل لربنا سبحانه وتعالى
حتى لو اتصدمت في الشيخ الفلاني اللي انا كنت بتعلم منه الدين شفت ادي يا عم الشيخ خلاص انا مش واخد دين خالص لأ خلاص هو بشر يصيب ويخطئ ما تتعلقش بالافراد
تعلقش بالاشخاص ارتبط بالدين قال الله قال رسول الله صلى الله عليه وسلم قال صلى الله عليه وسلم انه من يعش منكم فسيرى اختلافا كثيرا فعليكم بسنتي وسنة الخلفاء الراشدين المهديين من بعدي عضوا عليها بالنواجذ
تمسك بالدين الدين كامل لكن البشر بايه بيغلط فسيدنا سلمان كان مصر ان هو يوصل للحق. قال ثم جاءوا برجل اخر فجعلوه بمكانه. قالوا قال يقول سلمان فما رأيت رجلا لا يصلي الخمسة ارى انه افضل منه. ازهد في الدنيا ولا ارغب
في الاخرة ولا ادأب ليلا ونهارا منه. الراجل اللي جه مكان الراجل اللي هو الرجل السوء اللي مات ده سيدنا كان بيقول عنه ايه بيقول فما رأيت رجلا لا يصلي الخمس يعني يعني ايه فما رأيت رجل لا يصلي الخمس
رجل ايه؟ مش مسلم يعني يعني بيقول فما رأيت رجلا لا يصلي الخمسة ارى انه افضل منه يعني ما شفتش واحد غير مسلم احسن من ايه مين الراجل ده ازهد في الدنيا
ولا ارغب في الاخرة ولا ادأب ليلا ونهارا منه قال فاحببته حبا لم احبه من قبله واقمت معه زمانا ثم حضرته الوفاة. فضل سيدنا سلمان يتعلم من الراجل ده فقلت له يا فلان لما حضرته الوفاة
فقلت له يا فلان اني كنت معك واحببتك حبا لم احبه من قبلك. وقد حضرك ما ترى من امر الله فالى من توصي به يعني هو خلاص الراجل هيموت خلاص سيدنا سلمان ايه يكتفي بالقدر ده
ويلف يرجع على بلده بقى فقال له لأ لو عايز اكمل توصي ان انا اروح لمين فقال وما تأمرني؟ قال اي بني والله ما اعلم احدا اليوم على ما كنت عليه لقد هلك الناس وبدلوا
وتركوا اكثر ما كانوا عليه الا رجلا بالموصل وهو فلان وهو على ما كنت عليه فالحق به. قال فلما مات وغيب لحقت بصاحب الموصل انا بس عايز اقول لك الموصل دي فين؟ في العراق
يعني هو سافر من بلاد فارس من اصبهان للشام وبعدين لما الراجل جه يموت قال له ايه قال له بص حلق الشام دي كلها ما فيش واحد فيها على مثل ما انا عليه
هنا هو موحد على النصارى الحق ماشي؟ اللي هو بيقول ان عيسى عبدالله ورسوله فبيقول له ما فيش حد على مثل ما انا عليه الا رجل فين في الموصل في العراق
ده حديس النبي عليه الصلاة والسلام لما قال ان الله اطلع على اهل الارض ده ده قبل البعث قول بعثة النبي صلى الله عليه وسلم قال فمقتاهم عربه معجمهم الا
بقايا من اهل الكتاب يعني ربنا اطلع على الارض كلها قبل بعسة النبي ما فيش فيها توحيد خالص الا ايه مقتاهم يعني المقت اللي هو ايه بغض شديد فمقتهم كلهم عربهم وعجمهم الا ايه
بقايا من اهل الكتاب بقايا دي بقى البقايا اللي هو عارف مش هتلاقي حد زي ما انا عليه الا واحد فين؟ في العراق في الموصل قال لقد هلك الناس وبدلوا وتركوا اكثر ما كانوا عليه الا رجلا بالموصل
وهو فلان فهو على ما كنت عليه فالحق به قال فلما مات وغيب لحقت بصاحب الموصل. فقلت له يا فلان ان فلانا اوصى عند موته ان الحق بك واخبرني انك على امره
قال فقال لي اقم عندي فاقمت عنده فوجدته خير رجل على على امر صاحبه. لقاه ايه رجل صالح فلم يلبث ان مات فلما حضرته الوفاة قلت له يا فلان ان فلانا اوصى بي اليك
وامرني باللحوق بك وقد حضرك من الله عز وجل ما ترى. فالى من توصي بي وما تأمرني؟ قال اي بني والله ما اعلم رجلا على كمثل ما كنا عليه الا رجلا
بنصيبين بلد تانية ايه ازن في شمال العراق ماشي؟ الا رجلا بنصيبه. وهو فلان. فالحق به. انا عايز اقول لك ان فالحق به دي يعني سيدنا سليمان بيسافر ما بيركبش طيارة وبيروح من الشام للعراق لا ده بيعمل ايه
اه بياخد بقى الجمل مشي بقى يعني اه السفر فيه مشقة يعني بياخد في السفر ده مش مش يوم شهور شهور ليه؟ علشان يوصل انا عايز اقول لك ان في واحد ممكن تقول له خد بالك في درس جنبك هنا في آآ مسلا الشارع مسلا بتاع موقف المنصورة درس هناك في المسجد اللي هناك يقول لك
ياه ده بعيد اوي بعيد ده في درس في المنصورة مسلا للشيخ احمد جا له يوم الاربع. لا بعيد يعني لسة هركب مواصلات ساعة من الزقازيق مسلا للمنصورة وهرجع في ساعة يعني الموضوع ايه بعيد فيه مشقة ماشي وده انت هتركب عربية شوف سيدنا
سلمان بيسافر من بلد لبلد كده عادي بيقول له الحق بفلان بيسافر عشان ايه؟ عشان الصحبة. عشان يتعلم الدين. عشان يصل الى الله سبحانه وتعالى وقال فلما مات وغيبا لحقت بصاحب نصيبين
فجئته فاخبرته خبري. وما امرني به صاحبي قال فاقم عندي فاقمت عنده. فوجدته على امري على امر صاحبيه فاقمت مع خير رجل. فوالله ما لبث ان نزل به الموت فلما حضر
قلت له يا فلان ان فلانا كان اوصى بي الى فلان ثم اوصى به فلان اليك فالى من توصي بي وما تأمرني سبحان الله ايه الحرص ده يا جماعة ايه الحرص ده؟ انت ممكن واحد يكون بيحضر درس مسلا عند شيخ والشيخ ده مسلا درس يتلغي
خلاص كده الموضوع انتهى بالنسبة له فعلا يعني قصة الدين اللي كانت في حياته انتهت كان بيحفز قرآن مع حد والشيخ ده ما عدش موجود مسافر كان له صحبة وصاحبه ده ما عدش موجود. راح اشتغل في حتة تانية. خلاص الدين بالنسبة له في حياته انتهى فعلا
احنا محتاجين ان احنا نتعلم الدرس ده. انت تدور على دينك يبقى فيه ذاتية بتبحس قال فلما حضر قلت يا فلان ان فلان كان اوصى بي الى فلان ثم اوصى بي فلان اليك فالى من توصي بي وما تأمرني؟ قال اي بني
والله ما نعلم احدا بقي على امرنا امرك ان تأتيه الا رجلا بعمورية عمو راضي فين؟ في الروم في بلاد الروم فانه على مثل ما نحن عليه فان احببت فاته
قال له والله لو انت يعني عايز تروح روح للراجل ده قال فانه على امرنا. قال فلما مات وغيب لحقت بصاحبي عمورية واخبرته خبري فقال اقم عندي فاقمت مع رجل على هدي اصحابه
وامرهم قال واكتسبت حتى كان لي بقرات وغنيمة بدأ بقى ايه؟ سيدنا سليمان يشتغل في التجارة بقى عنده بقر وغنم ثم قال ثم نزل به امر الله. فلما حضر قلت له يا فلان اني كنت مع فلان
فاوصى به فلان الى فلان. واوصى به فلان الى فلان. ثم اوصى به فلان اليك فالى من توصي بي وما تأمرني؟ قال اي بني والله ما اعلمه اصبح على ما كنا عليه احد من الناس
قال له بص خلاص خلصنا ما فيش ولا واحد على التوحيد على وجه الارض ما اعرفش حد. قال والله ما اعلمه اصبح على ما كنا عليه احد من الناس امرك ان تأتيهم. ولكنه
اسمع بقى قد اظلك زمان نبي ولكنه قد اظلك زمان نبي هو مبعوث بدين ابراهيم يخرج بارض العرب مهاجرا الى ارض بين حرتين بينهما نخل به علامات لا تخفى يأكل الهدية
ولا يأكل الصدقة بين كتفيه خاتم النبوة فان استطعت ان تلحق بتلك البلاد فافعل. قال له بص ما عدش في حد على مثل ما نحن عليه غير انه قد اظلك ايه
زمان نبي شف سبحان الله بداية سيدنا سلمان كان فين كان في المجوسية بيعبد النار وان ازاي ربنا سبحانه وتعالى يدبر للانسان الهدية ان انت محتاج بس ان انت تاخد خطوة
ان انت اي خطوة متاحة قدامك في طريق ربنا امشي فيها قدامك درس احزر الدرس قدامك ان انت تحفظ قرآن احفظ قرآن امشي وبعدين ربنا هيهديك. يعني وانت ماشي هتلاقي ايه
آآ الطريق انت من بداية مش شايف معالم الطريق. هتمشي فيه شوية هتلاقي اه اتعرفت على صحبة وبعدين لقيت اه اه شيخ بيعلمك وبعدين بدأت تطلب العلم وبعدين بدأت تشتغل في الدعوة انت ايه بس ايه خد خطوة امشي
بس امشي قال قال تعالى في الحديث من تقرب الي شبرا تقربت اليه زراعة انت بس خد ايه خد الخطوة خد الشبر. ومن تقرب الي زراعا تقربت اليه باعه ومن اتاني يمشي اتيته هرولة
انت بس اللي بتبقى محتاج يقول لك ايه انا بس مش لاقي صحبة هو عايز مين اللي هيعلمني وهتعلم الدين ازاي؟ وحط لي جدول واعمل لي خطة وارسم لي الطريق اللي همشي عليه. وشف لي صحبة وشوف لي بيئة وشف لي درس. هو من البداية عايز ايه
يشترط ان الطريق يبقى كله ايه سهل وواضح ميسر لأ امشي ابحس ابزل مجهود عشان توصل قال غير ولكنه قد اظلك زمان نبي وهو مبعوث بدين ابراهيم. يعني هنا الحديث فيه اشارة
ودليل ان النصرانية كان فيها ايه؟ علامات النبي صلى الله عليه وسلم. علامات النبوة. قال هو مبعوث بدين ابراهيم يخرج بارض العرب علامات واضحة يخرج بارض العرب مهاجرا الى ارض بين حرتين. يعني ايه حرتين
حارة هي الحجارة السوداء المدببة. حد راح المدينة قبل كده؟ ربنا يا رب يرزقنا زيارة المدينة يا رب. اللهم امين وانت في الطيارة كده وانت فوق المدينة ابقى بص على على المدينة هتلاقي فيه
جنبها كده زي ايه؟ صخور بركانية سوداء مدببة ما ينفعش اللي حتى زمان الخيول والجيش ما كانش بيمشي عليها يعني في غزوة الخندق النبي عليه الصلاة والسلام استعمل ايه ان في اصلا من مداخل في المدينة ما ينفعش الجيش يدخل منها
هي محاطة بالايه؟ وده من رحمة ربنا ومن تدبير ربنا للمسلمين ان المدينة زي ايه؟ لها حصن كده. حصن طبيعي ما فيش جيش يقدر يدخل على الصخور المدببة دي قال يخرج بارض العرب مهاجرا الى ارض بين حرتين بينهما نخل
مدينة مشهورة بالنخل قال به علامات يعني بهذا الرسول علامات لا تخفى. يأكل هدية ولا يأكل الصدقة وبين كتفيه خاتم النبوة بين كتفيه خاتم النبوة. ياكل هدية يعني ايه يعني لما حد يدي له هدية
بياكل منها الصدقة لا يأكل منه بين كتفيه خاتم النبوة هي علامة زي آآ يعني وحمة كده فيها شعر على شعرات على شكل مسلا عرف الديك مسلا كده دي عند كل الانبياء
دي بتبقى في ايه؟ في ضهر مسلا ايه اه النبي صلى الله عليه وسلم قال فان استطعت ان تلحق بتلك البلاد فافعل. قال ثم مات وغيب فمكثت بعمورية ما شاء الله ان امكث
ثم مر بي نفر من كلب اه تجارا من كلب دي قبيلة في ايه العرب فقلت لهم تحملوني الى ارض العرب واعطيكم بقراتي هذه وغنيمتي يعني قال لهم تاخدوني معكم
وايه المقابل شايفين البقر بتاعي ده والغنم ده هديكوا ايه هيديكم كل ده يعني التضحية غير عادية عايز يوصل ماشي؟ ده احيانا بتبقى واحد تقول له انت بس محتاج ان انت تغير صاحبتك
تبطل تنزل تقعد على القهوة البنت اللي انت بتحبها دي المعصية دي حرام انت ما ينفعش تكمل فيها هو ايه مش عايز يضحي باي حاجة انزل اصحى الفجر انزل صل في المسجد قم اقف صل قيام ليل احفظ قرآن خلي وقت لدينك
اقطع وقت من يومك للدين ضحي مش عايز يضحي مش عايز يبزل اي مجهود مش عايزة تضحي باللبس وبالموضة لأ هي عايزة تفضل ايه انا عايز ادخل الجنة وعايز ابقى في الفردوس الاعلى بس مش عايز ايه اقدم اي اي نوع من انواع التضحية
شوف تضحية سيدنا سلمان عشان لما تفهم تشوف لما النبي عليه الصلاة والسلام قال لو كان الايمان ايه بالسرية. لو الايمان بالسرية فيه ناس هتوصل للايمان ده. اللي في النجوم ده
وحط ايده على كتف سيدنا سلمان تفهم لما النبي عليه الصلاة والسلام يقول سلمان منا اهل البيت سلمان منا اهل البيت قال فقلت واعطيكم بقراتي هذه وغنيمتي هذه. قالوا نعم
فاعطيتهموها وحملوني حتى اذا قدموا بوادي القرى ظلموني فباعوني من يهود عبدا يعني حتى وهو رايح عايز يوصل لطريق الهداية راح ايه؟ حصل له ابتلاء. راحوا واخدين الفلوس سرقوه وهو حر راحوا بايعينه على ان هو ايه
عبد فاشتراه راجل يهودي قال فكنت عنده ورأيت النخل ورجوت ان تكون البلد الذي وصف لي صاحبي ماشي ولم يحق لي في نفسي فبينما انا عنده قدم عليه ابن عم له من المدينة. من بني قريظة
شوف تدبير ربنا سبحانه وتعالى يعني تخيل سيدنا سلمان لو كان هيروح هيقعد يدور في جزيرة العرب جزيرة العرب كبيرة فيها قبائل كتير جدا. هيدور في جزيرة العرب فين ولا فين
فمن تدبير ربنا سبحانه وتعالى ان هو ايه؟ يباع عبد. وبعدين جه واحد من بني قريظة بني قريظة في اليهود المدينة. اشترى ايه من ابن عمه قال فبينما انا عنده قدم عليه ابن عم له من من المدينة من بني قريظة. فابتاعني منه فاحتملني الى المدينة. فوالله ما هو الا ان رأيته
فعرفتها بصفة صاحبي. اول لما وصل المدينة قال هي دي فرح فرح ان هو اخيرا هيوصل للنبي عليه الصلاة والسلام قال فاقمت بها وبعث الله رسوله فاقام بمكة ما اقام. يعني كل ده كان لسه ايه بداية البعث. سيدنا سلمان في المدينة
شغال عند الراجل يهودي عبد ما بيسمعش حاجة اصلا عن النبي عليه الصلاة والسلام قال فاقمت بها وبعث الله رسوله فاقام بمكة ما اقام لا اسمع له بذكر مع ما انا فيه من شغل الرق
مشغول بالعبودية في شأن سيدي قال ثم هاجر الى المدينة تلتاشر سنة النبي عليه الصلاة والسلام العهد المكي وبعدين هاجر المدينة فوالله اني لفي رأسي عذق يعني على على النخلة من فوق بيجيب التمر وكده
لسيدي اعمل فيه بعض العمل وسيدي جالس. اذ اقبل ابن عم له حتى وقف عليه. جه واحد ابن عم الراجل اللي هو اليهودي ده قال فقال فلان قاتل الله بني قيلة بني قيلة دي قبيلة. والله انهم الان لمجتمعون بقباء
على رجل قدم عليهم من مكة اليوم يزعمون انه نبي مين اللي سمع الكلام فوق على النخلة سمع كان هيقع من على النخلة من فوق قال فلما سمعتها اخذتني العرواء
يعني زي الحمى كده ورجفة شديدة حتى ظننت ساسقط على سيدي. كان هينزل على الراجل قال ونزلت على النخلة فجعلت اقول لابن عمه ذلك ماذا تقول قل كده تاني قال ماذا تقول؟ قال فغضب سيدي فلكمني لكمة شديدة. ثم قال ما لك ولهذا
اقبل على عملك قال قلت لا شيء انما اردت ان استثبته عما قال قال وقد كان عندي شيء قد جمعته فلما امسيت اخذته. خد كان عنده تمر شوية طعام فجمع التمر عايز يتثبت سم ذهبت الى رسول الله صلى الله عليه وسلم
فدخلت عليه وهو بقباء فقلت له انه قد بلغني انك رجل صالح ومعك اصحاب لك غرباء ذو حاجة وهذا شيء كان عندي للصدقة. رأيتكم احق به من غيركم قال له انت شكلك كده رجل صالح
وانت معك اصدقاء ودول غرباء وانا معي صدقة هو بيختبر العلامات قال آآ فقربته اليه فقال رسول الله صلى الله عليه وسلم لاصحابه كلوا وامسك يده فلم يأكل قال فقلت في نفسي هذه واحدة
العلامة الاولى ايه لا يأكل الصدقة قال فقلت في نفسي هزه واحدة ثم انصرفت عنه فجمعت شيئا وتحول رسول الله صلى الله عليه وسلم الى المدينة خلاص جاء من قباء المدينة
ثم جئته به فقلت اني رأيتك لا تأكل صدقة وهذه هدية اكرمتك بها قال فاكل رسول الله صلى الله عليه وسلم منها. وامر اصحابه فاكلوا معه. قال فقلت في نفسي
هاتان اثنتان ثم جئت رسول الله صلى الله عليه وسلم وهو ببقيع الغرقد بقيع قال وقد تبع جنازة او جنازة من اصحابه عليه شملتان. عليه ثياب وهو جالس في اصحابه فسلمت عليه هو عايز بقى ايه
يشوف خاتم النبوة فده هيحتاج ان النبي عليه الصلاة والسلام يكشف عن ضهره هو مش عارف يقول قال وهو جالس في اصحابه فسلمت عليه ثم استدرت انظر الى ظهره هل آآ ارى الخاتم الذي وصف لي
لكن النبي عليه الصلاة والسلام عليه شملتان. عليه ثياب فلما رآني رسول الله صلى الله عليه وسلم استدبرته لما النبي عليه الصلاة والسلام شافه بيلف وراه كده وقعد يحوم كده حواليه
فين؟ عليه الصلاة والسلام قال عرف انني استثبت في شيء وصف لي قال فالقى رداه عن ظهره فنظرت الى الخاتم فعرفت فانكببت عليه اقبله وابكي. فقال لي رسول الله صلى الله عليه وسلم تحول
فتحولت فقصصت عليه حديثي كما حدثتك يا ابن عباس. بيبكي ليه سلمان رضي الله عنه. وصل احساس آآ احساس حلو رحلة رحلة غريبة يعني سبحان الله اتولد في بيت اللي هو اصلا ايه؟ مسئول عن النار المجوسية
ووصل للنبي عليه الصلاة والسلام وصل المدينة لما تقعد تفكر كده انت احيانا ربنا سبحانه وتعالى بيتعامل معاك التعامل ده. من معاني اسم الله الهادي ان ربنا سبحانه وتعالى يدبر لانسان طريق الهداية
يختار لك قال تعالى ووجدك ضالا فهذا والله يدعو الى دار السلام ويهدي من يشاء الى صراط مستقيم اقعد فكر كده ايه اللي جابك هنا النهاردة ايه اللي عرفك على الدرس
ايه اللي عرفك على الصحبة دي فكر كده دي دي مش صدفة يعني الله سبحانه وتعالى يدبر لنا يا جماعة تقعد تسأل كده اي حد من من الشيوخ ولا من الدعاة والعلماء
احكيها كده قصة قصة هدايته ايه اللي تسمع عجايب تسمع عجايب ان واحد قابل فلان ففلان ده قال له كلمة او واحد ادى لفلان آآ اسطوانة قال له اسمع الدرس ده او واحد آآ
اسلام آآ داعية يوشع ايفينز مشهور في في امريكا في البرنامج بالقرآن اهتديت هو كان اه كان نصراني وكان عايز يشتغل في التنصير وبعدين لقى في تناقض في الانجيل فقال حد
وبعدين بدأ يدمن مخدرات والسهر وشرب الخمر وكده. وهو قاعد مع واحد ديلر بتاع تاجر مخدرات مسلم تاجر مخدرات مسلم شاب فقال له ايه؟ فبيقول له الموضوع جه في سيرة الدين وكده
فيوشع ده بيقول له ايه ان ربنا خلق الكون وسابه. ما فيش اه ما فيش ديانات هو بحس في البوزية واليهودية ما لقاش ايه دين آآ لقى فيه لقى الانجيل فيه آآ تناقضات كتير وفيه آآ حاجات لا تليق بالانبياء
فقال انا الحدت خلاص فالراجل مين مين كان سبب هدايته؟ تاجر المخدرات. قال له لأه قال له لأ انت قرأت القرآن ده احنا الدين بتاعنا هو الدين الصح وكده. فقال له طب علمني قال له لأ انا ما اعرفش حاجة
قال له انا انا اه ياما بات مسلم قال انا مسلم سيء رح عايز تعلم الدين روح اقرأ القرآن وابحس عنه. فبيقول فوقع في قلبي كلام الراجل ده. سبحان الله
يعني واحد رايح يشتري مخدرات من واحد كان ايه ربنا يدبر له الهداية يبقى واحد رايح يعمل معصية وهو رايح في الطريق هو اصلا ربنا بيدبر له اسباب الهداية. سبحان الله! واوعى تفكر كده
فكر كده في حياتك ايه اللي جابك هنا؟ ايه اللي خلاك تسمع الدرس الفلاني؟ ايه اللي خلاك تقابل الصحبة الفلانية؟ ده حصل ازاي يعني فلان ييجي في طريق فلان عشان يقول له كلمة عشان يعرفه سبحان الله
لما تقعد تتأمل في تعامل او في معاني اسم الله الهادي تتحجب عشان كده لما فرعون قال قال فمن ربكما يا موسى سيدنا موسى قال له ايه قال ربنا الذي اعطى كل شيء خلقه ثم ايه
ثم هدى خد بالك دي قوية يعني اجابة قوية انت تقعد تقول كده يعني ايه يعني يعني ايه اعطى كل شيء خلقه ثم هدى فرعون عدى النقطة دي قال فما بال القرون الاولى؟ يعني معنى كده ان ان الكلمة دي ايه
اثرت فيه تجاوزها عداها يعني ايه ما قلوش يعني ايه يعني اعطى كل شيء ايه يعني اعطى كل شيء خلقه ثم هدى. يعني انت جواك جواك فطرة فطرة. قال تعالى ونفس وما سواها. فالهمها ايه
فجورها وتقواها. يعني ايه فالهمها فجورها وتقواها بتميز النفس لما بتعمل اعمال الصلاح واعمال البر والطاعة بتطمئن تحس ان انت عامل حاجة صح القطة القطة لما بتحط لها الاكل بتقعد تاكل مطمئنة لما بتسرقه بتعمل ايه؟ بتجري
بتجري ما تقفش غير حيوان الانسان يهتدي الانسان بطبيعة الحال بطبيعة الحال بالفطرة قال تعالى فطرة الله التي فطر الناس عليها فانت جواك حاجة بتدلك على ربنا سبحانه وتعالى حاجة بتدلك. وربنا سبحانه وتعالى بيدبر لك اسباب الهداية
ارسل الرسل وانزل الكتب. ابعت لك رسايل جعل الامر معروف والنهي عن المنكر. كل ده عشان الانسان ايه يهتدي قال فانكببت عليه اقبله وابكي لاحزت ان هو وصل خلاص تخيل لف كام بلد
وتخيل لو هو كان قرر ان هو عند اول اختبار ابويا حبسني في السلسلة وقال لي ما انتاش نازل لرايح للناس دي تاني راح ايه قال لك خلاص انا مش هكمل
ما كانش هيوصل تخيل لو كان قابل الراجل اللي هو اول راجل دين قابله ولقاه راجل سيء فراح ايه؟ قال ادي عم الدين وراح لافف تاني. انا مالي انا يا عم ومال الكلام ده؟ ادي يا عم ايه
زبيبة الصلاة اهي وادي الطاقية ويروح لافس قاعد في وسط البلد في ناس كتير بتعمل كده. هو ما بيصدق الناس رخمت علي فانا ايه ادي يا عم الدين انا الحدت اهو
الشيخ فلان ده طلع الكلام عكس اللي هو قاله زمان فادي يا عم الشيوخ اهو انا معدتش سامع شيوخ يا عم في ايه بس واحدة واحدة خليك منصف خليك متوازن
خلاص؟ ما تسقطش حد بغلطة انت خلاص مش عايز تسمعه ما تسمعوش. اسمع حد تاني لكن هتسقط الدين كله ليه هو انت بتتلكك عشان تسيب الدين يعني انت عايز تسيب الدين اصلا بس مستني اي حاجة تعلقها عليه. بس
لكن انت مش عاجبك الشيخ فلان اسمع يا عم عالم تاني قال فتحولت فقصصت عليه حديثي كما حدثتك يا ابن عباس قال فاعجب رسول الله صلى الله عليه وسلم ان يسمع ذلك اصحابه
قال له احكي لهم احكي للصحابة ثم شغل سلمان الرق حتى فاته مع رسول الله صلى الله عليه وسلم بدر واحد قال ثم قال لي رسول الله صلى الله عليه وسلم كاتب يا سلمان. كاتب يعني ايه
يعني ايه مكاتبة فكاتبوهم ان علمتم فيهم خيرا اه ان العبد يتفق مع يتعاقد مع سيده على مبلغ من المال ان هو ايه ياخد به حريته ماشي فقال صلى الله عليه وسلم كاتب يا سلمان
فكاتبت صاحبي على ثلاثمائة نخلة احييها له بالفقير وباربعين اوقية من ذهب فقال رسول الله صلى الله عليه وسلم لاصحابه اعينوا اخاكم اعينوا اخاكم. اعينوه على ايه ان هو يكاتب ان هو يبقى حر يعني
فاعانوني بالنخل الرجل بثلاثين اه ودية. الودية اللي هي النخلة اللي هي زي ايه؟ اللي هي النواة بتاعتها. زي عارف الشجرة الصغيرة اللي بتتحط كده واحد من الصحابة يجيب تلاتين واحد يجيب عشرين واحد يجيب عشرة كل واحد على قدره
قال والرجل بخمسة عشرة والرجل بعشر يعني الرجل بقدر ما عنده حتى اجتمعت لي ثلاثمائة ودية. فقال لي رسول الله صلى الله عليه وسلم اذهب يا سلمان ففقر له. فقر يعني ايه
احفر لها في الارض اه حفرة علشان نحط فيها الوادية دي قالت فاذا فرغت فاتني فاكون انا اضعها بيدي النبي عليه الصلاة والسلام قال له احفر الحفر ولما تخلص قل لي عشان احط انا ايه
الودية دي اللي هي النوايا بتاعة النخلة انا هحطها بايدي قال ففكرت لها واعانني اصحابي حتى اذا فرغت منها جئته فاخبرته فخرج رسول الله صلى الله عليه وسلم معي اليه دي محتاجة درس لوحدها
فجعلنا نقرب له الودية ويضعه رسول الله صلى الله عليه وسلم بيده فهو الذي نفس نفس سلمان بيده ما ماتت منها ودية واحدة ما فيش نخلة ماتت من النخلة النبي عليه الصلاة والسلام زرعه ده
فاديت النخلة وبقي علي المال اللي هي ايه؟ اربعين اوقية فاتي رسول الله صلى الله عليه وسلم بمثل بيضة بيضة الدجاجة من ذهب من بعض المغازي جت من غزوة من الغزوات زي حجم البيضة كده دهب
فقال ما فعل الفارسي المكاتب عمل ايه؟ شف النبي عليه الصلاة والسلام مشغول بسيدنا سلمان قال فدعيت له فقال خذ هذه فادي بها ما عليك يا سلمان قال له رح دي اديها لايه
لسيدك قال فقلت واين تقع هذه يا رسول الله؟ مما علي. قال له ده انا علي اربعين اوقية. دي هتعمل ايه دي؟ قال قل قال خذها فان الله سيؤدي عنك
سيؤدي بها عنك. قال فاخذتها فوزنت لهم منها والذي نفس سلمان بيده اربعين اوقي. لقاها بالزبط اربعين اوقي قال فاوفيتهم حقهم وعتقت فشهدت مع رسول الله صلى الله عليه وسلم خندق
ثم لم يفتني معه مشهد سيدنا سلمان صاحب فكرة ايه؟ حفر الخندق لما اجتمعت الاحزاب عشر تلاف مقاتل على المدينة العشر تلاف مقاتل دول لو كانوا دخلوا المدينة كان استأصلوا شوكة الاسلام
خلاص سيدنا سلمان قال كنا آآ في بلاد فارس اذا خفنا العدو خندقنا حولنا حفرنا حفرة كده عشان العدو ما يعرفش يدخل علينا فالنبي عليه الصلاة والسلام اعجبته فكرة سلمان
وايه امر الصحابة بحفر الخندق؟ وقال صلى الله عليه وسلم في وقت الخندق ده سلمان منا اهل البيت هنا القصة نتعلم منها درس مهم انسان يبحس عن الهداية ان ان سيدنا سلمان طول حياته
بيدور على على ربنا سبحانه وتعالى يبحس عن الحق من بلد لبلد ضحى بكل حاجة ضحى باهله وفلوسه وضحى بالحياة المرفهة اللي هو كان عايشها انت لو عايز توصل لربنا سبحانه وتعالى
آآ لا تتصور ان طريق الدين مش هيبقى فيه تضحية يعني اللي مش عارف يضحي ان هو ينام بدري عشان يصحى الفجر مش عارف يضحي بساعتين هيناموا من بدري مش عارف
مش عارف يضحي ان هو يقلل من وقت الفراغ اللي بيضيعه عشان يتعلم آآ قرآن عشان يحفظ قرآن مش عارف يضحي ان هو يبحس عن صحبة. يبحس عن حد يعلمه الدين
ان هو يبزل يعني ايه المشكلة ان انت آآ تسافر عشان تتعلم تحضر درس ما انت بتسافر عشان تروح رحلة. ما انت لو فيه ماتش كورة في استاد برج العرب بتلاقي واحد مسافر من من بلده عشان يحضر ماتش كورة. وقاعد طول اليوم في الاستاد من بداية اليوم لحد
ده اخر يوم ما صلاش ولا فرض عشان يشجع فرقة. يبقى الجنة ما تستاهلش الواحد يبزل عشانها بنتعلم والله من قصة سيدنا سلمان زين اتولد في بيئة بتعبد النار ووصل الاسلام بازن الله بازن الله احنا ان شاء الله السلسلة الجاية يعني هنتكلم فيها عن اه
هنختار اسماء من اسماء الله الحسنى نعيش معها كده. فباذن الله يبقى في اسم من اسماء الله اسم الله الهادي هنتكلم عن اسباب الهداية وعن موانع الهداية. في اسباب للهداية. انت عارف انت مسلا تقول لواحد ايه
فلان ما بتصليش ليه يقول لك ربنا ما هدانيش ادعي لنا يا عم الشيخ ماشي؟ لو كان ربنا ايه اه هداني كنت جيت صليت معك ماشي فاحيانا الانسان بيعترض بان ربنا سبحانه وتعالى ما هدانيش على امر اصلا هو فاهمه غلط. يعني لما تيجي تبص لنفس المعنى الرزق
ربنا سبحانه وتعالى هو الرزاق سبحانه وتعالى صح؟ طب ما تقعد بقى في بيتك وما تشتغلش تشتغل ليه تعلم ليه صح؟ قال تعالى وفي السماء رزقكم وما توعدون آآ ربنا سبحانه وتعالى هو الشافي. قال تعالى على قول سيدنا ابراهيم. واذا مرضت فهو ايه
وهو يشفين. طب لما انت بتتعب بتروح للدكتور ليه فهنا في فرق بين ان انا يبقى عندي اه يقين واخد اسباب الهداية وفرق بين ان انا اقول ايه؟ لو ان الله هداني
فاه احيانا ربنا سبحانه وتعالى بيدبر للانسان على طول ان انت طول ما انت ماشي في حياتك انت اصلا بتطلب الهداية يعني كل دعاء الفاتحة اهدنا الصراط المستقيم انت سبعتاشر مرة في اليوم بتدعي ان ربنا يهديك
كل ليلة النبي عليه الصلاة والسلام في قيام الليل يقول اللهم اهدنا فيمن هديت فانت اصلا انت هدف الحياة عندك الاساسي ان ربنا يهديك الهدية ودي اعظم نعمة يعني اعظم نعمة
ان ربنا يدلك على الطريق لان في ناس بتضل في ناس بتضل ان انت في بداية الصلاة كل صلاة بتدعي بتقول يا رب اهدني الصراط المستقيم صراط الذين انعمت عليهم اللي سلكوا الطريق ده غير المغضوب عليهم ولا الضالين
ان انا مش عايز ابقى زي الناس اللي عرفت الطريق وبعدين ما استجابتش او الناس اللي ضلت الاسر على الطريق اليهود والنصارى فربنا سبحانه وتعالى بيتعامل مع كل انسان مننا التعامل ده
انت جات لك كم رسالة في حياتك على ان انت قدامك جه قدامك فيديو انت اختيار تفتح الفيديو ده تتفرج عليه ولا لا يجي فيديو تفاهة تتفرج عليه يجي فيديو ديني ما تتفرجش عليه
اختيارات الحياة كلها طول ما انت ماشي انت بتختار في واحد بتجيله الفرصة فرصة الهداية بيمسك فيها في واحد بيعرف اه ده في درس في المكان الفلاني هروح احضره كل ما بيتفتح قدامه باب للهداية
بيدخل فيه الناس دي بتحفظ قرآن هروح احفز معهم الشيخ ده بيعلم تجويد اروح اتعلم عنده ايه المتاح بالنسبة لي دلوقتي اعمله وانا هعمله اسمع درس على اشغل دروس على ساوند كلاود اتابع الشيخ الفلاني. اه عندي وقت كتير. عندي وقت اسمع الدروس فيها
اه اه اتفرج على سلسلة على اليوتيوب ماشي هنزل هعمل مجموعة وهعلمهم واقرأ معهم احاديث ماشي اللي انا اي باب من ابواب الهداية كل ما باب بيتفتح انا ماشي فيه
ده في واحد لما الفرصة بتيجي قدامه بيمسك فيها في واحد تاني بيفضل يختار بقى هو اعرض على الفرصة. جات له فرصة تانية فاعرض عنها. جات له فرصة تالتة فاعرض عنها. فهو ده في الاخر ايه
فرص بتضيع مني فبيتأخر ييجي يلاقي واحد كان في نفس سنه وسبقه كتير. الفرق بينهم ايه ان ده واحد استجاب واحد استجاب. واحد ربنا بعت له رسالة فمسك فيها. فهمها
التاني لسه ما فهمش ربنا يرزقنا الفهم يا رب ويهدينا جزاكم الله خيرا نكتفي بهذا القدر سبحانك اللهم وبحمدك اشهد ان لا اله الا انت استغفرك واتوب اليك